ΕΝΗΜΕΡΩΣΗ ΓΙΑ ΤΗΝ ΕΠΕΞΕΡΓΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ

(Σύμφωνα με τον Κανονισμό ΕΕ 2016/679 του Ευρωπαϊκού Κοινοβουλίου της 27ης Απριλίου 2016, «Γ.Κ.Π.Δ.» και την εθνική νομοθεσία Ν. 4624/2019*.)*

|  |  |
| --- | --- |
| ΙΔΙΟΤΗΤΑ*:* | **ΑΞΙΩΜΑΤΟΥΧΟΣ ΟΜΑΔΑΣ*:*** |
|  |  |
| ΕΠΩΝΥΜΟ: |  |
| ΟΝΟΜΑ*:* |  |
| ΟΝΟΜΑ ΠΑΤΡΟΣ: |  |
| ΟΝΟΜΑ ΜΗΤΡΟΣ: |  |
| ΤΟΠΟΣ ΓΕΝΝΗΣΗΣ: | ΕΤΟΣ ΓΕΝΝΗΣΗΣ*:* |
|  | ΟΔΟΣ: |
| ΔΙΕΥΘΥΝΣΗ | ΑΡΙΘΜΟΣ: |
|  | ΠΕΡΙΟΧΗ*:* |
|  | Τ.Κ. : |
| ΑΡΙΘΜΟΣ ΤΑΥΤΟΤΗΤΑΣ/ΔΙΑΒΑΤΗΡΙΟΥ: |
| ΗΜΕΡΟΜΗΝΙΑ ΕΚΔΟΣΗΣ: |  |
| ΤΗΛΕΦΩΝΟ: | E-mail: |

# Κατηγορίες δεδομένων που συλλέγονται:

* Τα προαναφερθέντα δεδομένα.
* Τα αναγκαία για την απόδειξη της ιδιότητας (π.χ. μέλος Δ.Σ. Σωματείου, Διευθύνων Σύμβουλος ή εκπρόσωπος Π.Α.Ε., προπονητής κ.λπ.).
* Τα απαραίτητα για τη νόμιμη άσκηση της ποδοσφαιρικής δραστηριότητας.
* Δεδομένα που αναγκαία για την κατάρτιση των φύλλων αγώνα από τον εκάστοτε αρμόδιο Αξιωματούχο Διαιτησίας.
* Δεδομένα πληρωμής: αριθμοί τραπεζικών λογαριασμών, χρεωστικών/πιστωτικών, λοιπών τραπεζικών καρτών κ.λπ., είτε για τη μέσω αυτών εξόφληση των παραβόλων ή άλλων οικονομικών υποχρεώσεων προς την Ε.Π.Ο., είτε για την πίστωση ποσών οφειλόμενων ή άλλων αποδοτέων σε εσάς.
* Δεδομένα χρήσιμα για την έκδοση διαφόρων βεβαιώσεων, δελτίων ταυτότητας προπονητή, των απαραίτητων εγγράφων για τη συμμετοχή των αρμοδίων προσώπων σε αγώνες και προπονήσεις. Σε αυτό το πλαίσιο, μπορεί να τίθενται υπό επεξεργασία ευαίσθητα δεδομένα όπως δεδομένα υγείας ή δεδομένα περίθαλψης ή φαρμακευτικής αγωγής (νομική βάση αυτής της επεξεργασίας αποτελεί το άρθρο 9§2 η Γ.Κ.Π.Δ.).
* Δεδομένα που σχετίζονται με την επεξεργασία και δημοσίευση των αποφάσεων από τα δικαιοδοτικά όργανα.

# Πηγές συλλογής των δεδομένων:

Τα προσωπικά δεδομένα προσκομίζονται:

* είτε από το Υποκείμενο των Δεδομένων απευθείας, ή μέσω Ενώσεων ή μέσω σωματείων ή ομάδων,
* είτε γνωστοποιούνται στην Ε.Π.Ο. από άλλη Διεθνή Ομοσπονδία στην οποία τηρούνται δεδομένα του Υποκειμένου,
* είτε αποστέλλονται στην Ε.Π.Ο. από τους πληρεξούσιους δικηγόρους, τους πληρεξούσιους διαμεσολαβητές ή μέσω τρίτων που έχουν πληρεξουσιότητα,
* είτε με την κοινοποίηση αποφάσεων των διεθνών δικαιοδοτικών οργάνων, των δικαιοδοτικών οργάνων και Επιτροπών της Ε.Π.Ο., ή των οργάνων των μελών της Ε.Π.Ο.

# Σκοπός επεξεργασίας των δεδομένων που συλλέγονται:

* Η Ε.Π.Ο. και οι Ε.Π.Σ. ως Εκτελούντες την Επεξεργασία για λογαριασμό των U.E.F.A. και

F.I.F.A. ., αλλά και ως Υπεύθυνοι Επεξεργασίας για τις εγχώριες υποχρεώσεις τους, βάσει της καταστατικώς, αλλά και κανονιστικώς προβλεπόμενης υποχρέωσής τους, συλλέγουν και χρησιμοποιούν τα ανωτέρω προσωπικά δεδομένα και προχωρούν στην επεξεργασία αυτών, με ή χωρίς τη χρήση αυτοματοποιημένων μέσων. Όλες οι πληροφορίες που αποκτούν θα χρησιμοποιούνται μόνο προς εκπλήρωση των σκοπών αυτών και δεν θα χρησιμοποιούνται με ανήθικο τρόπο ή κατά παραβίαση των διατάξεων του Γ.Κ.Π.Δ..

* Η επεξεργασία αυτή είναι νόμιμη και είναι απαραίτητη για τη συμμόρφωση με έννομη υποχρέωση του υπευθύνου επεξεργασίας (ήτοι άρθρο 6§1 γ Γ.Κ.Π.Δ.). Σε ορισμένες περιπτώσεις θεμελιώνεται και έννομο συμφέρον που επιδιώκει ο Υπεύθυνος Επεξεργασίας ως βάση επεξεργασίας (άρθρο 6§1 στ Γ.Κ.Π.Δ..) Επιπρόσθετα, η επεξεργασία δύναται να επιτρέπεται εφόσον τα προσωπικά δεδομένα είναι απαραίτητα για την εκτέλεση σύμβασης στην οποία είστε συμβαλλόμενο μέρος (π.χ. για προπονητές εθνικών ομάδων) ή για να ληφθούν μέτρα κατ’ αίτησή σας πριν από τη σύναψη της σύμβασης (άρθρο 6 §1 περ. β’ Γ.Κ.Π.Δ.).
* Ταυτόχρονα όμως αυτή αποσκοπεί στην εξυπηρέτηση των αιτημάτων σας είτε απευθείας, είτε μέσω τρίτου (κατόπιν δικής σας σχετικής εξουσιοδότησης), καθώς και στην παροχή των υπηρεσιών προς εσάς, αλλά και στην έκδοση των απαραίτητων εγγράφων, δελτίων (π.χ. δελτίο προπονητών που χωρίς την κατάθεσή του, ουδείς δικαιούται να ασκεί καθήκοντα Προπονητή εντός της Τεχνικής Περιοχής), πιστοποιητικών κλπ.
* Η επεξεργασία καταρχάς απαιτείται για την άσκηση δραστηριοτήτων που σχετίζονται με το ποδόσφαιρο και ανάλογα με την ιδιότητα, επιτρέπει τη συμμετοχή σε προπονήσεις και αγώνες ή/και αναγνωρίζει τη δυνατότητα εκπροσώπησης των σωματείων και των ΠΑΕ, στην Ε.Π.Ο., στις Επιτροπές της ΕΠΟ, στις κληρώσεις κυπέλου και πρωταθλημάτων, στις Ενώσεις κ.λπ..
* Αναφορικά με τις σχολές προπονητών η επεξεργασία δεδομένων εξυπηρετεί τους κάτωθι σκοπούς :
	+ - 1. Την ταυτοποίηση, αξιολόγηση και την τελική επιλογή των υποψηφίων
			2. Την ανάρτηση στην επίσημη ιστοσελίδα της Ελληνικής Ποδοσφαιρικής Ομοσπονδίας τα ονόματα των υποψήφιων προπονητών που επελέγησαν να φοιτήσουν.
			3. Την έκδοση βεβαίωσης παρακολούθησης σχολής UEFA/Ε.Π.Ο.
			4. Την έκδοση πιστοποιήσεων, διπλωμάτων και ταυτοτήτων τριετίας, την αποστολή των ταυτοτήτων στις οικείες Ε.Π.Σ., καθώς και τη διοργάνωση σχολών ανανέωσης ταυτοτήτων.
			5. Την προώθηση αιτήματος διαδικασίας αναβαθμολόγησης σε περίπτωση που το επιθυμεί κάποιος υποψήφιος.
* Η επεξεργασία είναι απαραίτητη για την κρίση ύπαρξης ή μη εννόμου συμφέροντος του εκάστοτε σωματείου ή Π.Α.Ε. σχετικά με ποικίλα αιτήματά τους (π.χ. αποζημίωση κατάρτισης), ενώ αποτελεί προαπαιτούμενο για τη δυνατότητα υπογραφής των εγγράφων που σχετίζονται με την έκδοση δελτίων των ποδοσφαιριστών.
* Τα δεδομένα (μεταξύ αυτών δεδομένα ταυτοποίησης του χρήστη όπως IP address) χρησιμοποιούνται επίσης ώστε να σας επιτρέπεται να κάνετε χρήση συγκεκριμένων εφαρμογών και υπηρεσιών της Ε.Π.Ο. ή τρίτων που αφορούν το ποδόσφαιρο.
* Επιπλέον, η επεξεργασία σε ορισμένες περιπτώσεις είναι απαραίτητη για την πρόληψη και καταπολέμηση αδικημάτων.
* Επιπροσθέτως τα προσωπικά δεδομένα που λαμβάνονται χρησιμοποιούνται για την επικοινωνία μαζί σας για τυχόν ζητήματα που ανακύπτουν.
* Τέλος, η επεξεργασία καθίσταται αναγκαία για την έκδοση και τυχόν δημοσίευση των αποφάσεων από τα δικαιοδοτικά όργανα.

# Αποδέκτες των δεδομένων*:*

Τα αρμόδια Τμήματα της Ε.Π.Ο. ανάλογα την περίπτωση και οι Ε.Π.Σ., στο πλαίσιο των αρμοδιοτήτων τους, επεξεργάζονται τα προσωπικά σας δεδομένα μέσω του προσωπικού τους και δύνανται να τα διαβιβάζουν και σε τρίτους παρόχους υπηρεσιών (αλλοδαπές Ομοσπονδίες, Ενώσεις κλπ.) που βρίσκονται είτε εντός, είτε εκτός Ε.Ε., όταν αυτό κρίνεται απαραίτητο για την εκτέλεση των αιτήσεων των Υποκειμένων. Ενημερώνουμε ότι ενδέχεται ορισμένες χώρες να μην παρέχουν το ίδιο επίπεδο προστασίας. Επιπροσθέτως αποδέκτες των δεδομένων δύνανται να είναι οι αξιωματούχοι ποδοσφαιρικών αγώνων (διαιτητές, παρατηρητές κ.λπ..), τα πειθαρχικά όργανα της Ε.Π.Ο., των ενώσεων, των υπερεθνικών ομοσπονδιών. Επιπλέον σε περίπτωση πληρωμών αποδέκτες αποτελούν οι οικονομικές υπηρεσίες της Ε.Π.Ο. και των Ενώσεων. Σε ειδικές περιπτώσεις, είτε προάσπισης των δικαιωμάτων της Ε.Π.Ο., είτε όταν προβλέπεται από διατάξεις νόμου ή δικαστικές αποφάσεις ή αποφάσεις της Αρχής, αποδέκτες μπορεί να είναι οι Δικαστικές Αρχές, η Αρχή Προστασίας Δεδομένων Προσωπικού Χαρακτήρα ή άλλες Ανεξάρτητες Αρχές. Τέλος εάν απαιτείται, η Ομοσπονδία δύναται να διαβιβάσει τα ως άνω δεδομένα σε εξουσιοδοτημένους συνεργάτες που διαθέτουν αυξημένο επίπεδο προστασίας των προσωπικών δεδομένων για την εκπλήρωση των παραπάνω σκοπών.

# Προστασία των δεδομένων σας:

Η Ομοσπονδία και οι Ε.Π.Σ. εφαρμόζουν Σύστημα Διαχείρισης Ασφάλειας Πληροφοριών, ούτως ώστε να παρέχουν την κατάλληλη προστασία των δεδομένων σας. Συμπληρωματικά με

αυτό, έχουν υιοθετηθεί προηγμένα τεχνολογικά μέτρα προστασίας, καθώς επίσης και κατάλληλα οργανωτικά μέτρα.

# Χρόνος διατήρησης των δεδομένων:

Η Ε.Π.Ο. επεξεργάζεται τα προσωπικά δεδομένα για το απαραίτητο χρονικό διάστημα, ώστε να εκπληρωθούν οι προαναφερθέντες σκοποί, το οποίο είναι το μικρότερο δυνατόν. Σε κάθε περίπτωση τα δεδομένα θα διατηρούνται για μία περίοδο πέντε (5) ετών από τη απώλεια της ιδιότητας του αξιωματούχου. Εφόσον ο νόμος ή κανονιστικές πράξεις υποχρεώνουν την Ε.Π.Ο. σε τήρηση των προσωπικών δεδομένων για διάστημα μεγαλύτερο των προαναφερθέντων, τα χρονικά διαστήματα διατήρησης θα παρατείνονται ανάλογα. Τέλος, εάν μέχρι τη λήξη του χρόνου αυτού βρίσκονται σε εξέλιξη δικαστικές ενέργειες με την Ε.Π.Ο., που σας αφορούν άμεσα ή έμμεσα, ο κατά τα ανωτέρω χρόνος τήρησης των δεδομένων που τηρούνται από αυτήν, παρατείνεται μέχρι την έκδοση αμετάκλητης δικαστικής απόφασης. Τα έγγραφα τα οποία φέρουν υπογραφή των Υποκειμένων, στα οποία έχουν καταχωρηθεί προσωπικά δεδομένα μπορεί, μετά την πάροδο πενταετίας, να τηρούνται σε ηλεκτρονική μορφή. Μετά την πάροδο των ανωτέρω διαστημάτων, τα προσωπικά σας δεδομένα θα καταστρέφονται.

# Tα δικαιώματά σας και πώς μπορείτε να τα ασκήσετε*:*

Έχετε τα προβλεπόμενα δικαιώματα στα άρθρα 12-22 του Κανονισμού. Παράλληλα με αυτά, έχετε το δικαίωμα να ζητήσετε να μεταφέρετε τα δεδομένα που μας έχετε παράσχει, σε άλλη Ομοσπονδία. Επίσης έχετε το δικαίωμα να κάνετε καταγγελία στην Αρχή Προστασίας Δεδομένων Προσωπικού Χαρακτήρα (www.dpa.gr), εφόσον θεωρείτε ότι προσβάλλεστε εσείς και τα δικαιώματά σας με οποιονδήποτε τρόπο.

Η επικοινωνία για την άσκηση των ως άνω δικαιωμάτων σας μπορεί να γίνει στην ηλεκτρονική διεύθυνση: dpo@epo.gr./ (Κα. Σδρόλια Μαγδαληνή Δικηγόρος / Υπεύθυνη Προστασίας Προσωπικών Δεδομένων.)

Η Ε.Π.Ο. θα λαμβάνει κάθε δυνατό μέτρο για να ικανοποιηθούν τα αιτήματά σας και θα σας απαντήσει εντός τριάντα (30) ημερών και, μόνο εάν αυτό δεν καταστεί δυνατό, η ΕΠΟ θα σας ενημερώσει για την αναγκαία παράταση της ως άνω προθεσμίας, που όμως δεν θα υπερβεί τις εξήντα (60) επιπλέον ημέρες. Η άσκηση των δικαιωμάτων είναι δωρεάν και ενδέχεται να υπάρχει χρέωση αποκλειστικά και μόνο σε περιπτώσεις αποδεδειγμένης κατάχρησης του δικαιώματος, που συνεπάγεται κόστος για την Ε.Π.Ο..

-Κατόπιν τούτων, δηλώνω ότι έχω διαβάσει και κατανοήσει πλήρως τα ανωτέρω σχετικά με την επεξεργασία των προσωπικών μου δεδομένων.

**Ημερομηνία:**……………………………………………………………………….

**Υπογραφή :**……………………………………………………………………